पार्टी सभापति शेरबहादुर देउवाले भेलामा पार्टीको विधान संशोधनका लागि जिल्ला सभापतिहरूमार्फत राय लिन चाहेका छन् । तर, वरिष्ठ नेता रामचन्द्र पौडेल पक्षीय नेताहरू भने विधान संशोधनका विषयसँगै सम्पन्न निर्वाचनमा भएको अप्रत्याशित हारको विषयलाई समेत जिल्ला सभापतिहरूमार्फत उठाउने तयारीमा छन् । संस्थापनइतर समूहका मानिने नेता नवीन्द्रराज जोशीले भेलामा विधान संशोधन, सांगठनिक बनावट र निर्वाचनको पराजयका विषयमा छलफल हुने बताए ।
